**Ministru kabineta noteikumu „Grozījumi Ministru kabineta 2013. gada 26.marta noteikumos Nr.159 „Noteikumi par meža reproduktīvo materiālu””**

 **projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 20.panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013.gada 23.aprīļa noteikumos Nr.159 ”Noteikumi par meža reproduktīvo materiālu” paredzēts, ka meža reproduktīvā materiāla piegādātājs vai persona, kas šo materiālu ražo savām vajadzībām, dokumentus (pārskatus, iesniegumus, saskaņojumus, informācijas) Meža valsts reģistrā iesniedz rakstiskā veidā, un tad Valsts meža dienesta darbinieks tos ievada šajā reģistrā.Meža valsts reģistrs ir Valsts meža dienesta pārziņā esoša valsts informācijas sistēma, kurā tiek apkopota, glabāta un aktualizēta informācija par mežu un tajā notikušo mežsaimniecisko darbību. Meža valsts reģistrs nepieciešams mežsaimnieciskās darbības plānošanai un kontrolei konkrētā īpašumā, kā arī nekustamā īpašuma nodokļa aprēķiniem.Valsts meža dienesta Meža valsts reģistra ir modernizēts, būtiski uzlabojot ģeogrāfiskās informācijas datu reģistrēšanu un aktualizēšanu, kā arī paplašinot lietotāju iespējas, tostarp dodot iespēju noteikumos paredzētās formalitātes kārtot efektīvāk, tas ir, elektroniskās saziņas veidā. Patlaban spēkā esošās normas traucē izmantot šos uzlabojumus.Projekts paredz, ka pa piegādātāji dokumentus iesniedz, izmantojot savu pieeju Meža valsts reģistram, bet persona, kas šo materiālu ražo savām vajadzībām, varēs izvēlēties, vai izmantot Meža valsts reģistru vai dokumentus iesniegt elektroniska dokumenta veidā vai papīra formā. |
| 3 | Projekta izstrādē iesaistītās institūcijas | Valsts meža dienests un AS „Latvijas valsts meži” struktūrvienība „Sēklas un stādi” |
| 4 | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Meža reproduktīvā materiāla piegādātāji (nodarbojas ar ražošanu, tirdzniecību, importu) un personas, kas to ražo savām vajadzībām |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina tiesības un pienākumus, ne arī veicamās darbības. Projekts paredz uzlabot veidu, kādā Meža valsts reģistrā tiek iesniegti pārskati, iesniegumi, saskaņojumi, informācija un citi dokumenti, tādējādi samazinot Valsts meža dienesta administratīvo slogu.Latvijā ir aptuveni 130 reģistrētu un aktīvi strādājošu meža reproduktīvā materiāla piegādātāju, un katram no tiem ir pieredze dokumentu kārtošanā tiešsaistē Valsts ieņēmumu dienestā, tādēļ elektroniskai saziņai Meža valsts reģistrā negatīvas sekas piegādātāju interesēm nav paredzamas.  |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav. |

*Anotācijas III, IV un V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts publicēts Zemkopības ministrijas tīmekļa vietnē.  |
| 2. | Sabiedrības līdzdalība projekta izstrādē | Noteikumu projekts sabiedriskai apspriešanai tika publicēts Zemkopības ministrijas tīmekļa vietnē no14.03.2016. līdz 21.03.2016. |
| 3. | Sabiedrības līdzdalības rezultāti | Pēc noteikumu projekta publicēšanas Zemkopības ministrijas tīmekļa vietnē atsauksmes, iebildumi, priekšlikumi nav saņemti. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts meža dienests  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nerada institucionālas izmaiņas noteikumu projekta izpildē iesaistītajās valsts pārvaldes institūcijās.  |
| 3. | Cita informācija | Nav |

Zemkopības ministrs J.Dūklavs

07.06.2016. 15:53

507

V.Freimane

67027253, vija.freimane@zm.gov.lv